CELEX: 62020TB0611
Language: hu
Date: 2021-09-28 00:00:00
Title: T-611/20. sz. ügy: A Törvényszék 2021. szeptember 28-i végzése – Airoldi Metalli kontra Bizottság („Megsemmisítés iránti kereset – Dömping – Kínából származó extrudált alumíniumtermékek behozatala – A behozatalok nyilvántartásba vétele – Az eljáráshoz fűződő érdek hiánya – Elfogadhatatlanság”)

2021.11.22.   
            
            
               HU
            
            
               Az Európai Unió Hivatalos Lapja
            
            
               C 471/50
            
         
      A Törvényszék 2021. szeptember 28-i végzése – Airoldi Metalli kontra Bizottság
      (T-611/20. sz. ügy) (1)
      
      („Megsemmisítés iránti kereset - Dömping - Kínából származó extrudált alumíniumtermékek behozatala - A behozatalok nyilvántartásba vétele - Az eljáráshoz fűződő érdek hiánya - Elfogadhatatlanság”)
      (2021/C 471/72)
      Az eljárás nyelve: angol
      
         Felek
      
      
         Felperes: Airoldi Metalli SpA (Molteno, Olaszország) (képviselők: M. Campa, D. Rovetta, G. Pandey, V. Villante és M. Pirovano ügyvédek)
      
         Alperes: Európai Bizottság (képviselők: G. Luengo és P. Němečková meghatalmazottak)
      
         Az ügy tárgya
      
      A Kínai Népköztársaságból származó extrudált alumíniumtermékek behozatalára vonatkozó nyilvántartásbavételi kötelezettség bevezetéséről szóló, 2020. augusztus 21-i (EU) 2020/1215 bizottsági végrehajtási rendeletnek (HL 2020. L 275., 16. o.) a felperest érintő részében történő megsemmisítése iránt az EUMSZ 263. cikk alapján benyújtott kérelem.
      
         A végzés rendelkező része
      
      
                  1)
               
               
                  A Törvényszék a keresetet elfogadhatatlanság miatt elutasítja.
               
            
                  2)
               
               
                  A Törvényszék az Airoldi Metalli SpA-t kötelezi a költségek viselésére.
               
            
         (1)  HL C 414., 2020. 11. 30.